Vremea azi, 18 mai 2024. Temperaturile cresc în cea mai mare parte a țării. Zonele în care va ploua
Sâmbătă, 18 mai, se încălzește în cea mai mare parte a țării. O să plouă în nord, în nord-est, în centru și la munte. În rest avem o zi destul de însorită și un vânt mai activ în ținuturile estice.
Maximele pleacă de la 15 grade pe litoral și ajung la 26 de grade în vestul țării.
Vedem ce se întâmplă în fiecare regiune și începem cu Dobrogea și cu Bărăganul. Pe aici găsim soare, vreme bună, poate și o ploaie rapidă în unele zone. Vântul devine mai insistente. Tempraturile rămân modeste la malul mării, dar urcă până la 24...25 de grade în Bărăgan.
Mai sus, în Moldova sudică și în nordul Munteniei găsim vreme bună, soare cu nori, poate și o ploaie de scurtă durată. Vântul prinde putere și aici, iar temperaturile urcă până la 22...23 de grade.
În jumătatea nordică a Moldovei și în Bucovina nu vorbim deloc despre ploi. O să avem vreme frumoasa toată ziua, dar temperaturile scad față de vineri, când au fost 25...26 de grade. Sâmbătă maximele se opresc la 22 de grade, iar la noapte vor fi în jur de 6 grade în această zonă.
În nordul Transilvaniei și în Maramureș urmează o zi foarte plăcută, cu soare și temperaturi mai ridicate decât în mod obișnuit. Vântul nu pune probleme, iar în Maramureș se ating vreo 26 de grade.
Vremea rămâne caldă și în vestul României, pe unde se vor înregistră 25...26 de grade. După prânz vin și ceva averse, în special în Banat. Vor fi și descărcări electrice și se pot strânge 15 litri de apă pe metru patrat. Cerul se degajează după lăsarea nopții.
În Transilvania domină atmosfera însorită, dar nu este exclus să apară și o ploaie slabă. În vestul provincei se face mai cald, iar în Târgu Mureș se ating 24 de grade. La noapte se înseninează complet, dar se răcește, mai ales în depresiuni. Temperatura coboară până la 1 grad la Miercurea Ciuc.
În Oltenia găsim atmosferă cam instabila, mai multe perioade cu înnorări, averse și un vânt destul de activ. Se arată trecător și soarele, iar la capitolul temperaturi stam mai bine decât ieri. Vor fi în jur de 23...24 de grade.
Și în ținuturile sudice se face mai cald și maximele ajung pe la 23 de grade. Apar câteva reprize de ploaie și aici, iar vântul se intensifică pe parcursul zilei.
Vreme caldă și în București
Vremea se încălzește și în zona Capitalei și temperatura urcă până la 23 de grade. Avem atmosferp schimbătoare, înnorări, condiții de ploaie și un vânt destul de insistent. Pe seara și la noapte se împrăștie norii, iar minima ajunge la 9 grade.
Cum va fi vremea la munte
La munte instabilitatea crește în masivele vestice. După prânz apar averse cu descărcări electrice și se pot strânge 15 litri de apă pe metru patrat. În rest găsim soare, vreme bună și un vânt mai intens în zona Carpaților de Curbură.
Răcoare pe litoral
Pe litoral o să fie răcoare. O să plouă din când în când. Vântul o să bata destul de tare și va atinge viteze de 60 Km/h. Vor fi doar 17 grade prin stațiuni, iar apa marii vă avea în jur de 15 grade.
Sursa: Pro TV
Dată publicare:
18-05-2024 07:45